CELEX: 32017R1419
Language: hu
Date: 2017-08-04 00:00:00
Title: A Tanács (EU) 2017/1419 rendelete (2017. augusztus 4.) a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról

5.8.2017   
            
            
               HU
            
            
               Az Európai Unió Hivatalos Lapja
            
            
               L 204/1
            
         A TANÁCS (EU) 2017/1419 RENDELETE
   (2017. augusztus 4.)
   a líbiai helyzetre tekintettel korlátozó intézkedések meghozataláról szóló (EU) 2016/44 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról szóló, 2017. augusztus 4-i (KKBP) 2017/1427 tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               Az (EU) 2016/44 tanácsi rendelet (2) végrehajtja a (KKBP) 2015/1333 tanácsi határozatban (3) előírt intézkedéseket.
            
         
               (2)
            
            
               Az Egyesült Nemzetek Biztonsági Tanácsa (ENSZ BT) 2017. június 29-én elfogadta a 2362 (2017) sz. határozatot, amelyben kiterjesztette az intézkedések alkalmazását a Líbiából jogellenesen kivitt, vagy kivinni próbált kőolajat – ideértve a nyersolajat és finomított kőolajtermékeket is – felrakodó, szállító vagy kirakodó hajókra, valamint részletesebben meghatározta a jegyzékbe vételi kritériumokat.
            
         
               (3)
            
            
               A Tanács 2017. augusztus 4-én elfogadta a (KKBP) 2015/1333 határozatot módosító (KKBP) 2017/1427 határozatot.
            
         
               (4)
            
            
               Ezen intézkedések végrehajtásához – különösen a gazdasági szereplők által valamennyi tagállamban történő egységes alkalmazásuk biztosítása céljából – uniós szintű szabályozás szükséges.
            
         
               (5)
            
            
               Az (EU) 2016/44 rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2016/44 rendelet a következőképpen módosul:
   
               1.
            
            
               a 6. cikk (1) bekezdése helyébe a következő szöveg lép:
               „(1)   A II. melléklet tartalmazza a Biztonsági Tanács vagy a szankcióbizottság által az 1970 (2011) sz. ENSZ BT-határozat 22. pontjával, az 1973 (2011) sz. ENSZ BT-határozat 19., 22. vagy 23. pontjaival, a 2174 (2014) sz. ENSZ BT-határozat 4. pontjával, a 2213 (2015) sz. ENSZ BT-határozat 11. pontjával vagy a 2362 (2017) sz. ENSZ BT-határozat 11. pontjával összhangban jegyzékbe vett természetes vagy jogi személyeket, szervezeteket és szerveket.”.
            
         
               2.
            
            
               a 15. cikk a következőképpen módosul:
               
                           a)
                        
                        
                           az (1) bekezdés helyébe a következő szöveg lép:
                           „(1)   Tilos a valamely tagállam lobogója alatt közlekedő, jegyzékbe vett hajókon szállított, Líbiából származó kőolaj – ideértve a nyersolajat és a finomított kőolajtermékeket is – berakodása, szállítása vagy kirakodása, kivéve, ha a líbiai kormány kapcsolattartó pontjával folytatott megbeszélést követően az adott tagállam illetékes hatósága azt engedélyezi.”;
                        
                     
                           b)
                        
                        
                           a (6) bekezdés helyébe a következő szöveg lép:
                           „(6)   A szankcióbizottság erre vonatkozó előírása esetén tilos minden, a jegyzékbe vett hajókon szállított kőolajjal – ideértve a nyersolajat és a finomított kőolajtermékeket is – kapcsolatos pénzügyi tranzakció, ideértve az eladást, a hitelként való felhasználást és szállítási biztosítás megkötését is. E tilalom nem vonatkozik a kikötői díjaknak a (3) bekezdésben említett esetekben való elfogadására.”.
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 4-én.
      
         
            a Tanács részéről
         
         
            az elnök
         
         M. MAASIKAS
      
   
   
      (1)  Lásd e Hivatalos Lap 99. oldalát.
   
      (2)  A Tanács (EU) 2016/44 rendelete (2016. január 18.) a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről (HL L 12., 2016.1.19., 1. o.).
   
      (3)  A Tanács (KKBP) 2015/1333 határozata (2015. július 31.) a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről (HL L 206., 2015.8.1., 34. o.).